Komisijos reglamentas (EEB) Nr. 1848/93
1993 m. liepos 9 d.
nustatantis išsamias Tarybos reglamento (EEB) Nr. 2082/92 dėl žemės ūkio ir maisto produktų specifinių savybių sertifikatų taikymo taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1992 m. liepos 14 d. Tarybos reglamentą (EEB) Nr. 2082/92 dėl žemės ūkio ir maisto produktų specifinių savybių sertifikatų [1], ypač į jo 20 straipsnį,
kadangi, siekiant užtikrinti, kad Reglamentas (EEB) Nr. 2082/92 būtų taikomas vienodai, įregistravimo tvarkai turėtų būti nustatytos tikslios galutinio termino datos;
kadangi, siekiant atsižvelgti į valstybių narių teisinių sistemų skirtumus, bendrą interesą turinčiai asmenų grupei gali būti leidžiama pareikšti protestą, kaip numatyta Reglamento (EEB) Nr. 2082/92 8 straipsnyje;
kadangi, norint, kad Komisija apibrėžtų Bendrijos simbolį ir nuorodą, numatytus atitinkamai reglamento (EEB) Nr. 2082/92 12 ir 15 straipsniuose, įvertinimui reikia surinkti reikalingą informaciją;
kadangi šios priemonės sudaro naują Bendrijos sistemą, taip reaguojant į vartotojų prašymus suteikti informacijos apie specifinius tradicinius produktus; kadangi būtina išaiškinti Bendrijos simbolio ir nuorodos reikšmę visuomenei, tuo nepanaikinant būtinybės gamintojams ir (arba) perdirbėjams reklamuoti savo atitinkamus produktus;
kadangi Reglamentas (EEB) Nr. 2082/92 nepanaikina nacionalinių žemės ūkio ir maisto produktų sertifikavimo sistemų; kadangi, kur tinka, turėtų būti leista naudoti nacionalinį simbolį kartu su Bendrijos simboliu ženklinant, pateikiant ir reklamuojant tuos produktus;
kadangi priemonės, numatytos šiame reglamente, atitinka Specifinių savybių sertifikatų reguliavimo komiteto nuomonę,
PRIĖMĖ ŠĮ REGLAMENTĄ:
1 straipsnis
1. Šešių mėnesių laikotarpis, nurodytas Reglamento (EEB) Nr. 2082/92 9 straipsnio 1 dalyje, prasideda paskelbimo Europos Bendrijų oficialiajame leidinyje, kaip nurodyta minėto reglamento 8 straipsnio 1 dalies antroje pastraipoje, dieną.
2. Šešių mėnesių laikotarpį sudaro:
- penkių mėnesių laikotarpis, kurio metu bet kuris fizinis ar juridinis asmuo, turintis teisėtų su įregistravimu susijusių interesų, gali pareikšti protestą dėl planuojamos registracijos pagal Reglamento (EEB) Nr. 2082/92 8 straipsnio 3 dalį, ir
- vieno mėnesio ar ilgesnis laikotarpis, jeigu laikomasi 1 dalyje numatyto laikotarpio, suteiktas valstybių narių kompetentingoms institucijoms perduoti tokius tikslus Komisijai.
2 straipsnis
Nustatant, ar valstybės narės kompetentingos institucijos laiku išsiuntė:
- pranešimus apie protestus pagal Reglamento (EEB) Nr. 2082/92, kaip nurodyta 9 straipsnio 1 dalyje, ir
- pranešimus apie protestus ir pareiškimus, kaip nurodyta Reglamento (EEB) Nr. 2082/92 11 straipsnio 4 dalyje,
atsižvelgiama į jų išsiuntimo datą, pašto antspaudas laikomas siuntimo data, arba gavimo datą, kai dokumentai pristatomi Komisijai tiesiogiai arba teleksu ar faksu.
3 straipsnis
Kai nacionalinėje teisėje teisinio statuso neturinčių asmenų grupė laikoma juridiniu asmeniu, minėtai asmenų grupei leidžiama susipažinti su paraiška, kaip nurodyta Reglamento (EEB) Nr. 2082/92 8 straipsnio 2 dalyje bei laikantis minėtoje dalyje nustatytų sąlygų ir pareikšti protestą, kaip nurodyta to reglamento 8 straipsnio 3 dalyje bei laikantis minėtoje dalyje nustatytų sąlygų.
4 straipsnis
1. Bendrijos simbolis, nurodytas Reglamento (EEB) Nr. 2082/92 2 straipsnyje, ir nuoroda, nurodyta šio reglamento 15 straipsnyje, apibrėžiami kaip galima greičiau, laikantis to Reglamento 19 straipsnyje nustatytos tvarkos.
2. Per penkerių metų laikotarpį, kuris prasideda nuo šio reglamento įsigaliojimo datos, Komisija turi imtis būtinų priemonių informuoti visuomenę apie nuorodos ir Bendrijos simbolio reikšmę. Šios priemonės negali būti pagalba gamintojams ir (arba) perdirbėjams.
5 straipsnis
Vienu metu naudoti Bendrijos simbolį ir nacionalinius simbolius leidžiama žemės ūkio ir maisto produktams, kurie tenkina ir Reglamento (EEB) Nr. 2082/92 reikalavimus ir tiems produktams taikomus nacionalinius reikalavimus.
6 straipsnis
Po registracijos, nustatytos Reglamento (EEB) Nr. 2082/92 9 straipsnio 1 dalyje, kompetentingos institucijos užtikrina, kad kiekvienas asmuo galėtų susipažinti su žemės ūkio ar maisto produkto, kuris buvo įregistruotas, specifikacijomis.
7 straipsnis
Šis reglamentas įsigalioja 1993 m. liepos 26 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1993 m. liepos 9 d.